TOIMINTASUUNNITELMA VUODELLE 2015

KNV:n Uskollisuuden Killan tavoitteena on ylläpitää voimistelun parissa syntynyttä ystävyyttä. Toiminnan periaatteena on yhteenkuuluvuus, ystävyys ja toisista huolehtiminen.

U-Kilta kokoontuu kerran kuussa keskiviikkoisin Hyvinvointikeskuksessa, syksyisin ja keväisin järjestetään iltatilaisuudet. Kiltalaiset osallistuvat pääseuran järjestämiin jumppiin kuntonsa mukaan. Etenkin Ikiliike-tunnit tarjoavat mahdollisuuden monipuoliseen voimisteluun ikääntymisen tuomista rajoitteista huolimatta. Tehdään retkiä ja ulkoillaan Keravan ympäristössä. Pyritään saamaan kokouksiin luennoitsijoita, tuote- tai palvelu-esittelijöitä ja muita esiintyjiä.

Osallistutaan pääseuran ja Keravan liikuntatoimen senioreille kohdistamiin tapahtumiin. Mahdollisuuksien mukaan kiltalaiset osallistuvat Voimisteluliiton kiltalaisille suunnattuihin tapahtumiin ja vuosittaiseen valtakunnalliseen Kiltapäivään. Ollaan mukana Helsingissä kesän 2015 kansainvälisessä voimistelun suurtapahtumassa, 15. World Gymnaestrada, esiintyjinä, vapaaehtoistoimijoina ja/tai yleisönä. Pidetään edelleen yhteyttä Uudenmaan sisarkiltoihin ja osallistutaan Tuusulan kiltaparlamenttiin.

Vapaaehtoistoimintaa Hopeahovin virkistystoiminnassa uudistetaan, jatketaan emännöintiä Hyvinvointikeskuksen kahviossa ja hoivaosasto Helmiinan asukkaiden ulkoiluttamista säiden salliessa ja henkilökunnan toiveet huomioiden. U-Kilta on mukana kaupungin vanhustyön vapaaehtoisten verkostotoimijoissa.

U-Killan johtokunta

- kiltamuori Edith Sanmark elinikäinen

- puheenjohtaja, kiltaäiti Raina Lempinen 2013-2015

- varapuh. kiltaemäntä ja jäsenkirjuri Marja-Liisa Marviala 2013-2015

- siht. muistiinmerkitsijä Riitta Passi 2014-2016

- rahastonh. raha-arkunvartija 2015-2017

Pääseuran ja U-Killlan yhteyshenkilönä, kiltavastaavana, toimii seuran syyskokouksessa toimikaudelle 2015-2016 valitun hallituksen nimeämä kiltalainen.

Uskollisuuden Killan kokouksissa pidetään arpajaisia toiminnan tukemiseksi.

Kiltamaksu vuodelle 2015 on 5 €, joka maksetaan seuran jäsenmaksun yhteydessä. Seuran jäsenmaksu kiltalaisille perustuu seuran syyskokouksen päätökseen.

*Käsitelty Uskollisuuden Killan kokouksessa* 22.10.2014